stanford-oval/wikipedia huggingface dataset:
מגדל טריביון
תחרות אדריכלית

בין השנים 1921–1922 פורסמה ונערכה תחרות אדריכלית לתכנון מטה משרדים חדש למערכת העיתון שיקגו טריביון, עיתון מטרופוליני נפוץ בארצות הברית. התחרות פורסמה באופן נרחב, הזמינה את כלל הציבור להשתתף בה וליצור את "בניין המשרדים היפה והמיוחד בעולם". בנוסף, התחרות נשאה פרסים כספיים בסך 100,000 דולר אמריקאי כאשר הפרס למקום הראשון היה 50,000 דולר אמריקאי. לתחרות, שנוצרה כתרגיל שיווקי ופרסומי למערכת העיתון שיקגו טריביון, הוגשו יותר מ-260 מה שנחשב כנקודת מפנה ייחודית בהיסטוריה האדריכלית האמריקאית.
ההצעה הזוכה, שתוכננה בידי האדריכלים, ג'ון מיד האוולס (John Mead Howells) וריימונד הוד (Raymond Hood), הציגה גורד שחקים בסגנון נאו-גותי הכולל קשתות תומכות בראשו. הצעה זו נבנתה בין השנים 1923–1925.
למקום השני הגיעה הצעתו של האדריכל הפיני, אליאל סארינן, שאף זיכתה אותו בפרס בשווי 20,000 דולר אמריקאי, אך זו מעולם לא נבנתה. לדעת רבים, ביניהם האדריכל לואיס סאליבן, הייתה זו ההצעה הטובה ביותר בתחרות. אף על פי שלא זכתה, הייתה לה השפעה רבה על פרויקטי בנייה וגורדי שחקים רבים בעשורים שלאחר התחרות, כולל בניין מקגרו היל של ריימונד הוד (הזוכה בתחרות) ומרכז רוקפלר. בניין המפרץ מ-1929 שביוסטון, טקסס של האדריכלים אלפרד צ'ארלס פין, קנ ת' פרנזהיים, וג'יימס אדווין רוטין קרפנטר ג'וניור הוא מימוש קרוב של העיצוב של סארינן. בניין וסט מדיסון 181 של סזאר פלי משנת 1990 נחשב אף הוא לתכנון בהשראת ההצעה של אליאל סארינן, 7 עשורים מאוחר יותר.
חומרים ארכיוניים לגבי התחרות והבניין מוחזקים בידי "ריברסיון & ברנהם ספריות" במכון האמנות של שיקגו.
הבניין > תכנון

ב-1922 הניסיון הנצבר בעיצוב גורדי שחקים נאו-גותיים היה כה רב שהתוצאה הסופית הייתה בשלה ומבוססת דיה. למעשה, אחד מגורדי השחקים בהם התפתח ה"סגנון האנכי האמריקאי" הוא בניין וולוורת' של האדריכל קאס גילברט משנת 1913. הייתה זו דוגמה מאוחרת, אולי הדוגמה החשובה האחרונה, וביקורת על ההיסטוריציזם הנתפס בה. בשל כך, הצעות בסגנון נאו גותיות נחשבו ל"ההצעה הבטוחה" לזכייה. בניית מגדל טריביון הושלמה בשנת 1925 ובסיומה התנשא לגובה של 141 מטרים מעל הקרקע. הקשתות המעוטרות המקיפות את ראש המגדל בולטות במיוחד בלילה כאשר המגדל מואר.
כמו ברוב הפרויקטים של הוד, הפסלים והעיטורים בוצעו על ידי האמן האמריקני רנה פול צ'מבלן. המגדל כלל עיטורים של רובין הוד (הוד) וכלב מיילל (האוולס) ליד הכניסה הראשית כדי להנציח את האדריכלים. חלקו העליון של המגדל תוכנן בהשראת המגדל הדרומי בחזית המערבית (מגדל Tour de beurre) של קתדרלת רואן בצרפת, האופייני לסגנון הגותי המאוחר, כלומר ללא צריח אך עם "כתר" בראשו.
האמן רנה פול צ'מבלן תרם את כישרון הפיסול שלו לייצור הקישוט והפיתוחים בבניין, לגרגוילים ולתבליט מעל דלתות הכניסה הראשיות. האמן עבד גם בפרויקטים אחרים עם ריימונד הוד, כולל בניין אמריקן רדיאטור ומרכז רוקפלר בניו יורק. כמו כן, בין הגרגוילים של מגדל טריביון אחד בעל צורת צפרדע, שנוצר במטרה לייצג את מוצאו הצרפתי.
הבניין > אוסף של שברי מבנים מפורסמים

לפני בניית מגדל טריביון, כתבים של השיקגו טריביון הביאו עימם שברי סלעים, לבנים ותבליטים ממגוון אתרים היסטוריים חשובים מכל רחבי העולם, בהוראתו של רוברט מקקורמיק (Robert R. McCormick), הבעלים של העיתון. רבים מאלו שולבו בקומות הנמוכות של הבניין והם מתויגים עם מקור מוצאם. באבנים ששולבו בבניין נמצאים בין היתר: קתדרלת סטפנוס הקדוש, קתדרלת נידארוס, טאג' מהאל, Clementine Hall (אנ'), הפרתנון, מגדל דוד, איה סופיה, Corregidor Island (אנ'), ארמון וסטמינסטר, עץ מאובן ממערכת הפארקים רדווד, הפירמידה הגדולה של גיזה, The Alamo (אנ'), קתדרלת נוטרדאם, קבר אברהם לינקולן, החומה הגדולה של סין, היכל העצמאות של ארצות הברית, פורט סנטיאגו (אנ'), אנגקור ואט, טה פרום (אנ'), טירת ואוול (אנ'), באנטי סריי (אנ'), מגדל Tour de beurre של קתדרלת רואן, אשר היווה גם את ההשראה לעיצוב הבניין כולו.
לחלקם היה קשר פוליטי או חברתי כגון האבן מחומת ברלין ושבר עמוד מטירת ואוול, הממוקם בפינה השמאלית העליונה של הכניסה הראשית, כמחווה לקהילה הפולנית של שיקגו[דרוש מקור], הקהילה הגדולה ביותר מחוץ לפולין. סך הכל קיימים בבניין 149 מייצגים מסוג זה. בנוסף, הוצג באופן זמני סלע שהובא מהירח בחלון הראווה של חנות המתנות בבניין (נאס"א לא נתנה אישור להוסיף את הסלע לאוסף הקבוע בבניין). לאחר פיגועי 11 בספטמבר, נוספה לאוסף הקבוע חתיכת פלדה ממרכז הסחר העולמי.
הבניין > מבנים שהושפעו מהמגדל

מספר מבנים ברחבי העולם הושפעו מתכנון מגדל טריביון, בעיקר באוסטרליה. דוגמאות לכך הם הצריח של בניין גרייס (Grace Building) בסידני ובניין אחדות מנצ'סטר (Manchester Unity Building) במלבורן.
הבניין > מוזיאון החירות

ב-11 באפריל 2006 נפתח מוזיאון החירות על-שם מקקורמיק, המתפרס על פני שתי קומות בבניין, כולל המיקום הקודם של חנות המתנות היוקרתית Hammacher-Schlemmer. המוזיאון נסגר ב-1 במרץ 2009 והפך למוזיאון מקוון.
הבניין > אירועי "בית פתוח" בשיקגו

החל משנת 2011, מגדל טריביון משתתף באירועי "בית פתוח" המתקיים בשיקגו כל שנה. במסגרת האירועים, ניתנת ההזדמנות למבקרים לסייר בפנים הבניין בחינם.
ראו גם

גורדי שחקים מוקדמים
הערות שוליים

↑  The Driehaus Museum — The Life and Work of Edward J. Burling, Architect". driehausmuseum.org. Retrieved 2017-01-28
1 2  "Tribune Tower - Chicago Tribune". chicagotribune.com. Retrieved 2017-01-28.
↑  "Tribune Tower rock – Butter Tower – Notre Dame Cathedral – Rouen – France :: Chicago Architecture". chicagoarchitecture.org. Retrieved 2017-01-28.
↑  "Open House Chicago architectural walking tour - tribunedigital-chicagotribune". articles.chicagotribune.com. Retrieved 2017-01-28.
↑  "The Immensely Gratifying and Deceptively Short Tribune Tower - Curbed Chicago". chicago.curbed.com. Retrieved 2017-01-28.
↑  "Sites · Open House Chicago". openhousechicago.org. Retrieved 2017-01-28.
| --- | --- |
בקרת זהויות :  NLI: 987007292193405171  BnF: cb14510426k (data)  GND: 4671757-2  LCCN: sh97007474  VIAF: 230065329   WorldCat (עם VIAF): 230065329 
תמונה לילית משנת 2006 של מגדל טריביון ובניין ריגלי
מגדל טריביון ובניין ריגלי כפי שצולמו ממסעדת "סיקסטיין" שב-Trump International Hotel and Tower
מגדל טריביון
רבן גמליאל השישי

רבן גמליאל השישי היה נשיא הסנהדרין האחרון והפטריארך האחרון בדור השביעי לאמוראים. בעל תואר "פריפקטוס כבוד", רופא ובן למשפחת הנשיאים, דור 15 עד הלל הזקן.
ביוגרפיה

עם התחזקות מעמד הנוצרים באימפריה הביזנטית, הם החלו בצעדים נגד הנשיאות היהודית. נסיונותיהם הצליחו וב-17 באוקטובר 415, הואשם רבן גמליאל בשורה של עבירות על פי החוקים שהונהגו באותה עת נגד היהודים: בניית בתי כנסת חדשים, מילת עבדים נוצרים ופסיקת דין במשפט בין שני צדדים נוצרים. רבן גמליאל טען שפעולות אלו כלולות בזכויות היסוד המוקנות ליהודים, אך טענותיו לא התקבלו. הקיסר פלביוס אוגוסטוס הונוריוס ביטל את תואר "פריפקטוס כבוד" שהיה מוענק לנשיא הסנהדרין במשך דורות, ציווה על הרס בתי הכנסת החדשים, שחרר את העבדים והתרה בנשיא לבל יעבור שוב על חוקי המדינה.
רבן גמליאל היה רופא, ותרופותיו מוזכרות לשבח בכתבי הרופא הלטיני מרקלוס אמפיריקוס (אנ') בן-דורו.
מרקלוס מציין בחיבורו (De medicamentis, XXIII, 77) כי "הפטריארך גמליאל" המציא תרופה למחלת הטחול.
כאשר נפטר רבן גמליאל, בשנת 425 (ד'קפ"ה) לערך, לא השאיר אחריו בן שיירש את כיסאו. הקיסר תאודוסיוס השני מנע מינוי של יורש, ויהודי הארץ אכן לא מינו נשיא חדש תחת רבן גמליאל. כתוצאה מכך התבטל התפקיד ותקופת הנשיאות תמה.
הערות שוליים

↑  מנחם שטרן, פילוסופים ואנשי מדע יהודיים ושומרוניים ב'חיי איסידורוס' לדמאסקיוס, בתוך: מחקרים בתולדות ישראל בימי הבית השני, עמ' 561.
| הסנהדרין |
| --- | --- | --- |
| מונחים | נשיא • אב בית דין • סנהדרין גדולה • סנהדרין קטנה • בית דין • משפט עברי • שבעים הזקנים • כנסת הגדולה • סמיכת זקנים |  |
| נשיאי הסנהדרין | יוסי בן יועזר • יהושע בן פרחיה • יהודה בן טבאי • שמעיה • הלל הזקן • שמעון בן הלל • רבן גמליאל הזקן • רבן שמעון בן גמליאל הזקן • רבן יוחנן בן זכאי • רבן גמליאל דיבנה • (רבי אלעזר בן עזריה) • רבן שמעון בן גמליאל • רבי יהודה הנשיא • רבן גמליאל ברבי • רבי יהודה נשיאה • רבן גמליאל הרביעי • רבי יהודה נשיאה השני • הלל נשיאה • רבן גמליאל החמישי • רבי יהודה נשיאה השלישי • רבן גמליאל השישי |  |
| מקומות מושב הסנהדרין | לשכת הגזית • חנות • ירושלים • יבנה • אושא • יבנה • אושא • שפרעם • בית שערים • ציפורי • טבריה |  |
| שונות | מסכת סנהדרין (ומסכת מכות) • עדות • הענישה בהלכה • ארבע מיתות בית דין • זקן ממרא • חידוש הסנהדרין • הסנהדרין של פריז • קברי הסנהדרין שבגן הסנהדרין בשכונת סנהדריה • שביל הסנהדרין |  |
הקיסר תאודוסיוס השני
מארק אובריאן

| --- | --- |
אין תמונה חופשית
 לידה:  31 ביולי 1949 בוסטון, ארצות הברית 
 פטירה:  4 ביולי 1999 (בגיל 49) ברקלי, ארצות הברית 
 מדינה:  ארצות הברית 
 השכלה:  אוניברסיטת קליפורניה בברקלי 
 
מארק אובריאן (באנגלית: Mark O'Brien;‏ 31 ביולי 1949 – 4 ביולי 1999) היה עיתונאי, משורר, ופעיל חברתי למען אנשים עם מוגבלויות, למימוש זכותם לחיים עצמאיים, בארצות הברית. מאבקו על זכותו למיניות הפך לסמל של הקמפיין למען הזכות למיניות של אנשים עם מוגבלויות. הוא זכה להכרה וחשיפה ציבורית בעקבות שני סרטים שהופקו על חייו ותרומתו לחברה: הראשון בשנת 1997 "Breathing Lessons: The Life and Work of Mark O`Brien" והשני בשנת 2012 "מפגשים" - "The Sessions".
ביוגרפיה > מלידה לבגרות

אובריאן היה צאצא למשפחת מהגרים מאירלנד. בנם הבכור מארבעת ילדיהם של הלן וולטר. מיום לידתו התגורר עם הוריו בבית סבו מצד אימו ברובע דורצ'סטר בבוסטון, מסצ'וסטס. אביו וולטר אובריאן היה הראשון מבני המשפחה שסיים תואר ראשון בבי"ס למשפטים אוניברסיטת מסצ'וסטס והיה עורך דין במקצועו, ואימו עקרת בית. בגיל שש חלה אובריאן בפוליו, בעטיה, לאחר 30 ימים בתרדמת, נותר משותק מצווארו בארבע גפיו. שלושה שרירים בלבד תפקדו בגופו: בכף רגלו הימנית, בצווארו ובלסתו. והוא נעזר בריאת ברזל לנשימה. הוא היה מאושפז בבית חולים לילדים לטפול רפואי, ומקץ שנתיים כשנצפה שמסוגל היה להימצא מחוץ לריאת ברזל בשינה במשך חמישה לילות רצופים, הוצע על ידי הצוות הרפואי להעבירו למוסד סיעודי, למגורי קבע. הוריו דחו את ההצעה, משהתברר להם הנתון הסטטיסטי שזמן חיים ממוצע של דייר במוסד סיעודי הוא 18 חודשים.
בסתיו 1957 כשהיה בן 8 עבר עם הוריו ואחיו הצעירים, קנט וקארן, לבית מותאם לריאת ברזל, בשכונת סטוגטון בבוסטון. מורה מבית הספר היסודי לימדה אותו בבית. אחותו קארן נפטרה מדלקת ריאות חודשיים לפני יום הולדתה השמיני, בינואר 1961. בשנת 1962 כשהיה בן 13 עבר ניתוח בעמוד השדרה, שבעקבותיו היה מסוגל לשבת בכיסא גלגלים, באותה שנה נולדה אחותו רחל. בשנת 1966 בעקבות עבודת אביו עברה המשפחה לסקרמנטו שבקליפורניה, שם גם סיים את לימודיו בבי"ס תיכון בשנת 1968. מחודש ספטמבר 1976 החל תהליך שיקום, שנמשך כשנתיים במרכזי שיקום שונים והשתתף במכינה שכללה טיפולים ורכש מיומנויות לחיים עצמאיים מתוך שאיפה ללמוד ולרכוש מקצוע במטרה להפחית את תלותו הכלכלית בקצבת נכות ולהתפרנס בכבוד.
ביוגרפיה > אוניברסיטת ברקלי

ב-1978 לאחר ניסיונות חוזרים להתקבל לאוניברסיטה שנדחו על רקע היותו מונשם ותלותו בריאת ברזל, התקבל כסטודנט מן המניין בתוכנית לסטודנטים עם מוגבלויות (Disabled Students' Program) שהותאמה על ידי המרכז לחיים עצמאיים ( Center for Independent Living - CIL) באוניברסיטת ברקלי. בראשית לימודיו התגורר במעונות הסטודנטים ביחידת דיור שהותאמה לו, והסתייע במלווים בתשלום לביצוע פעולות היומיום, במטלות הלימודיות ובנגישות ברחבי הקמפוס. בשנת 1979 עבר להתגורר בדירה מחוץ לקמפוס, שהותאמה לצרכיו. בשנת 1980 כבר התנייד ברחבי הקמפוס עם כיסא ממונע, שתרם לעצמאותו ונגישותו. בשנת 1982 קיבל תואר בוגר בספרות אנגלית. הוא גילה עניין בשייקספיר ויצירותיו, ובבייסבול. קשריו החברתיים התבססו על מפגשיו עם מלוויו והוא חש בדידות. בקשותיו להתקבל ללימודי תואר שני בבית הספר לעיתונאות נדחו לפי הטיעון, שלא יוכל לעשות עבודת שטח כנדרש מעיתונאי, מפאת מוגבלותו. ערעורו הביא לקבלתו והיווה תקדים, לאנשים עם מוגבלויות לשערי בית הספר לעיתונאות. הוא למד במשך שנה, אך לא השלים את לימודיו. לאחר עזיבתו את בית הספר לעיתונאות, עסק כעיתונאי ומשורר.
ביוגרפיה > שנותיו האחרונות

כחמש שנים לפני מותו הכיר את סוזן פרנבך (Susan Fernbach) שהייתה בת זוגו עד יומו האחרון. אובריאן נפטר בביתו עקב סיבוך ברונכיטיס. משפחתו וחבריו הקימו קרן מלגות למודים על שמו The Mark O'Brien Memorial Fund במחלקה לספרות אנגלית באוניברסיטת ברקלי למען סטודנטים עם מוגבלויות.
כתיבה עיתונאית

את כתביו הראשונים הקריא אובריאן בקצב הכתבה למלוויו, בהמשך למד להדפיס בעזרת מקל בפה על מכונת כתיבה חשמלית, ומאוחר יותר על מחשב. מאמרו הראשון “How I Become a Human Being” שהתייחס לפרטים אוטוביוגרפיים ועסק בעצמאותם של אנשים עם מוגבלויות, הוכתב על ידו במשך ארבעה ימים, נדחה על ידי מגזינים באופן מנומס, עד שפורסם בשנת 1982 במגזין: Co-Evolution Quarterly לאחר שהעורך הראשי סנדי קלוז התרשם מהמאמר ולקח אותו כבן חסותו. הוא כתב כפרילנסר ב־The Disability Rag, The voice of disability, Sun Chronicle, San Francisco Examiner, The Sun ועוד. נושאי כתיבתו עסקו לרוב בספורט, דת ומוגבלות. הוא ראיין אנשים עם מוגבלויות, בין השאר את האסטרופיזיקאי סטיבן הוקינג ואת מייסד "המרכז לחיים עצמאיים" באוניברסיטת ברקלי אד רוברטס (Ed Roberts), והביא למודעות תפיסות עולמם ומעשיהם. כתיבתו התאפיינה בכנות ושנינות.
כתיבה עיתונאית > פעילות חברתיות למען זכויות אנשים עם מוגבלויות

אובריאן צידד במודל החברתי, לפיו לחברה יש אחריות להבטיח שוויון הזדמנויות מלא למימוש הפוטנציאל האישי של כל חבריה. כסניגור של "התנועה לחיים עצמאיים", הוא הדגיש את הצורך האוניברסלי של בני אנוש להיות בעלי שליטה בחייהם. כל אדם יהיה בשלב מסוים בחייו מוגבל, ולכן מוגבלות צריכה להיחשב כבעיה של החברה ולא של הפרטים. במשך מאות שנים, אנשים עם מוגבלויות נשמרו רחוקים מעיני כל במוסדות סעודיים סגורים ונמנעו מהם זכויות רבות וחופש בחירה לגבי חייהם. בכתביו מזכיר אובריאן את אד רוברטס (Ed Roberts) ג'ודי יומאן (Judy Heumann) והלה צוקאס (Hale Zukas) ואחרים שהובילו את השינוי: תבעו את היציאה מהמוסדות, לחמו לפיתוח תוכנית ליווי לאנשים עם מוגבלויות באוניברסיטאות, למימון המדינה ברכישת כיסאות ממונעים ולחקיקת חוקים נגד אפליית אנשים עם מוגבלויות. שינויים אלו הביאו להפחתת תופעת המיסוד, אך לא לביטולה. הוא חש בר מזל כאזרח מדינת קליפורניה שבה התהוותה תוכנית עבור אנשים עם מוגבלויות, והביע את תקוותו שמדינות אחרות יצטרפו לכך. במאמרו: “How I Became a Human Being” פרסם לראשונה את משנתו, ולאורך הקריירה העיתונאית, בכתיבתו ובשיריו. הוא תיעב גילויי רחמים ואת דחיקתם לשוליים והדרתם של אנשים עם מוגבלויות, והביע את בקורתו והתנגדותו באיתנות להמתת חסד של אנשים עם מוגבלויות.
כתיבה עיתונאית > מוגבלות ומיניות

ב-1983 כתב לראשונה מאמר על מוגבלות ומיניות המתאר ראיונות שערך עם גברים ונשים עם מוגבלויות הפעילים מינית. במאי 1990 פרסם מאמר אוטוביוגרפי חושפני במגזין “The Sun”. במאמר תיאר את הנסיבות שהובילו אותו להיפגש בשנת 1985 עם מטפלת סרוגייט. מיניות ומחשבות על מין עוררו אצלו רגשות אשם ומבוכה. כאדם קתולי אדוק פחד מפני האל, אך יותר מכך קיננו בו פחד ובושה מהוריו.
במאמר הוא מתייחס לתרבות המעריכה במיוחד נעורים, יופי ושלמות גופנית. הוא מגדיר את עצמו כאדם מופנם, מכוער, מעוות שנגזר עליו גורל משמיים על ידי אל אכזר. לטענתו, בבתי חולים שיקומיים העיסוק המרכזי הוא ברכישת מיומנויות לתפקודי חיים יומיומיים אך לא ניתן מקום כלל לנושאים חשובים כמו: פגיעה בדימוי עצמי, הזכות לאהוב ולהיות נאהב והזכות למיניות. הטאבו סביב נושא המיניות ובעיקר זו של אנשים עם מוגבלות, (שנחשבים לעיתים קרובות לא מיניים), מביא לקושי ביכולתם של אנשים עם מוגבלויות העוברים שיקום במוסדות אלו לאהוב את עצמם ואחרים באמצעות מין, או לאהוב את גופם הלא מושלם.
בגיל 37 כשהוא ללא ניסיון מיני קיבל החלטה בהתייעצות עם הפסיכותרפיסטית שלו על התחלת טיפול מיני עם סרוגייט. המגע הפיזי שהיה מוכר לו מאז שחלה היה בעיקרו רפואי, ונעשה בעיקרו על ידי אנשי מקצוע טיפוליים כגון: רופאים, אחיות ומטפלים. בששת המפגשים שקיים עם הסרוגייט שריל כהן גרין (Cheryl Cohen-Greene) עבר תהליך של גילוי מיניותו ורכש מיומנויות של קרבה ואינטימיות בינו לבין עצמו ועד למגע מיני מלא עם הסרוגייט. כשנה לאחר מכן, היה שרוי בדיכאון כשהבין כי המפגשים עדיין לא הביאו ליצירת קשרים רומנטיים. על בסיס חוויות אלו של אובריאן נכתב הסרט "מפגשים".
כתיבה עיתונאית > שירה

בין השנים 1988 - 1993 קיבל אובריאן מענקים מ-Ingram Merrill Foundation והתרכז בכתיבת שירים. בשירתו נתן ביטוי לנושאים אישיים מאוד בחייו, כמו גם למשחקי בייסבול ותוכניות טלוויזיה מועדפות. הוא התנסה בשירה בסגנונות שונים: סונטות, האיקו, חריזה וחמשיר. לדעתו, האומץ והדיוק משותפים לשירה ולכתיבה. בשתי צורות הכתיבה, הניסיון להעביר מידע מורכב הוא באופן בהיר ותמציתי. ספר שבו אוסף שיריו הראשון, ”Breathing”, יצא לאור בשנת 1990. ספרי שירה נוספים, ”The Man in the iron Lung”‏ (1997) ו-“Love and Baseball”‏ (1998), ראו אור בהוצאה לאור Lemonade Factory שהקים יחד עם חברתו לחיים סוזן פרנבך (Suzan Fernbach).
כתיבה עיתונאית > ספר אוטוביוגרפי

הספר "How I Became a Human Being. A Disabled Man Quest for Independenc" נכתב במשותף עם גיליאן קנדל ויצא לאור בשנת 2003. בספר מגוללים חייו מרגע לידתו, המחלה שבעקבותיה נותר משותק ומאבקו לחיים עצמאיים. בדפי הספר שזורים שירים וראיונות, בין השאר גם עם סטיבן הוקינג. בספר מופיע גם הספד שכתב לאחר מות אימו, בהספד מודה אובריאן לאימו על המתנה הכי גדולה שהעניקה לו - עצמאות. כמו כן, מופיע בספר הנאום שלו בטקס סיום בוגרי המחלקה לספרות אנגלית באוניברסיטת ברקלי, בו הוא מתייחס לשפה כהישג הגדול ביותר של האדם, לכוחה של המילה, ולתפקידה של בקורת עצמית בשמירה על רגישות בסביבה בה אנו חיים.
קולנוע

בהתבסס על חייו הופקו הסרטים:
"חייו ועבודתו של מארק או'בריאן" ("Breathing Lessons: The Life and Work of Mark O`Brien") שבוים על ידי ג'סיקה יו (Jessica Yu) בשנת 1997. סרט דוקומנטרי שתיאר את מאבקו לחיים פרודוקטיביים. הסרט זכה בפרס אוסקר של האקדמיה האמריקאית לקולנוע, כסרט הדוקומנטרי הטוב ביותר, בקטגוריית ה"סרט הדוקומנטרי הקצר".
הסרט "מפגשים" (“The Sessions”) הופק בשנת 2012 על ידי הבמאי בן לוין, שבדומה למארק אובריאן חלה בפוליו בגיל שש, אך בניגוד אליו נעזר בקביים, ובהשראת המאמר ביסס סרט עלילתי. הלן האנט הייתה מועמדת לאוסקר ולפרס גלובוס הזהב בקטגוריית השחקנית הטובה ביותר. ג'ון הוקס היה מועמד לגלובוס הזהב בקטגוריית השחקן הטוב ביותר. שניהם זכו על משחקם בפרס האינדיפנדנט ספיריט. הסרט זכה בפרס השופטים ובחירת הקהל בפסטיבל סאנדאנס.
ראו גם

מיניות
שיקום מיני
הערות שוליים

1 2 3 4 5 6 7 8 9  O`Brien Mark  & Kendall Gillian, How I Became a Human Being: A disabled man’s quest for independence, University of Wisconsin Press, 2012
1 2 3 4  Honan William, Mark O'Brien, 49, Journalist And Poet in Iron Lung, Is Dead, http://www.nytimes.com, ‏12/7/16
↑  Milam W. Lorenzo, Mark O'Brien: Lifestyles of the blind and paralyzed, http://www.salon.com, ‏12/7/16
↑  Smith, J. Wesely, (MARK O'BRIEN'S TRIUMPH(IT WASN'T ABOUT SEX, FIRST THINGS, ‏14.07.2016
1 2  O`brien Mark, On Seeing A Sex Surrogate, The Sun Magazine issue 174, 1990(הקישור אינו פעיל)
↑  Processed by Amber R. Smock; completed by Jane Bassett Rosario, Guide to the Mark O'Brien Papers, 1968-1999, http://oac.cdlib.org, ‏11.7.16
1 2 3 4  The Poetry Foundation, Mark O'Brien: 1949–1999, http://www.poetryfoundation.org, ‏11.7.16
| --- | --- |
בקרת זהויות :  NLI: 987007319657505171  BIBSYS: 4035164  BnF: cb16721813d (data)  GND: 103682344X  ISNI: 0000 0000 4000 4509  LCCN: no97027629  SUDOC: 174223056  VIAF: 11909517   WorldCat (עם VIAF): 11909517
קבוצת LATAM איירליינס

| --- | --- |

 נתונים כלליים
 בורסה:  Santiago Stock Exchange (LAN) 
 תקופת הפעילות:  2012–הווה (כ־12 שנים) 
 חברות בנות:  LATAM צ'ילה  LATAM Cargo Chile  LATAM ברזיל  LATAM פרו 
 מיקום המטה:  לאס קונדס 
 ענפי תעשייה:  תעשיית התעופה 
 עובדים:  43,095 (נכון ל־31 בדצמבר 2017) 
  
 www.latam.com
 
קבוצת LATAM היא קבוצת תעופה, שהוקמה ממיזוג של שתי חברות תעופה דרום אמריקאיות, LAN, TAM, שלהם בהתאמה חברות בנות. לחברה משרד ראשי בסנטיאגו, צ'ילה, החברה מפעילה טיסות נוסעים ומטען ליעדים מחוץ בדרום אמריקה, מרכז אמריקה, צפון אמריקה, האיים הקריביים, אירופה ואוקיאניה ,עם סך של 135 יעדים ב-23 מדינות. החברה מספקת הובלת מטענים למעל 144 יעדים ב-26 מדינות. LATAM מעסיקה צוות של כ-53 אלף איש ובבעלותה צי של 312 מטוסים, לא כולל מטוסים בהזמנה. החברה הוקמה ב-6 באוגוסט 2015, המיזוג נעשה בעקבות תהליך אינטגרציה, אימות, טיסה חיבור התייעלות, צמצומים וחידוש צי המטוסים בשתי החברות. ב-26 במאי 2020 הודיעה החברה כי היא הגישה בקשה לבית משפט בארצות הברית להגנה מפני נושים בהליך צ'פטר 11.
היסטוריה

LAN נוסדה ב-5 במרץ 1929 בשם Linea Aerea Nacional, כחברת תעופה ראשונית של צ'ילה שהפכה במהרה ל-LAN צ'ילה. לאחר פתיחת שווקים מסוימים בדרום אמריקה (אשר הובילה ליצירתו של LAN פרו, LAN ארגנטינה, אקוודור LAN), החברה שינתה את שמה שוב והפכה ל-LAN איירליינס ב-2005. ב-2011, LAN רכשה את חברת התעופה הקולומביאנית איירס, שהפכה מאוחר יותר ל-LAN קולומביה.
TAM נוסדה ב-21 בפברואר 1961 על ידי חמישה טייסים, אשר הצטרפו כדי ליצור חברה משלהם. במקור החברה רשומה תחת השם "Transportes Aéreos Marília. S.A", שנקראה כך על מריליה בסאו פאולו, היום פירוש ראשי תיבות אומר "Transportes Aéreos Meridionáis".
קבוצת LATAM איירליינס הושקה באופן רשמי ב-13 אוגוסט 2010, כאשר שתי החברות הודיע בפומבי כי הן חתמו על מזכר הבנות ביניהן, והודיעו כי המיזוג אושר על ידי הרשויות המתאימות בשתי המדינות. כל חברה שמרה על פעילות נפרדת במשרדים שלהן בסנטיאגו ובסאו פאולו עד להשלמת המיזוג ב-22 ביוני 2012.
ב-2014 שתי החברות יחד הפכו לברית חברות התעופה הראשונה בדרום אמריקה שנכנסו למדד הדאו ג'ונס.
החברה החדשה

ב-6 באוגוסט 2015, ברית LATAM איירליינס הודיעה שהיא מאמצת שם אחד: LATAM. המותג איחד את כל מטוסי החברות: LAN איירליינס והחברות המאוחדות שלה בפרו, ארגנטינה, קולומביה, אקוודור; TAM Linhas Aereas S. A., TAM Transportes Aereos דל מרקוסור (TAM איירליינס פרגוואי).
LATAM איירליינס עובדת על שינוי המבנה הארגוני, תהליך זה ייקח כ-3 שנים, עם שינויים בולטים החל ב-2016; בין היתר במרחבים הפיזיים, על מטוסים, עסקים, משרדים, שדה התעופה, דלפקי שירות, אתרי אינטרנט, ומדים.
מספר שינויים כבר יושמו, בעיקר בחוויית תנועת הנוסעים, כגון חידוש תא הנוסעים ועל גבי פלטפורמות דיגיטליות כגון מערכת בידור עבור התקנים ניידים במטוסים.
בשוק המקומי היא מתחרה עם סקיי איירליין, החברה שנייה בגודלה בצ'ילה.
פעילות בישראל

החל מ-13 בדצמבר 2018 ועד שנת 2020 הפעילה חברת הבת LATAM צ'ילה, קו טיסות מנמל התעופה בן-גוריון אל סנטיאגו בצ'ילה שכלל עצירה בסאו פאולו בברזיל. בכך חודשו טיסות ישירות מישראל לדרום אמריקה, לאחר שאל על סגרה בסוף 2011 את הקו הישיר שהפעילה לסאו פאולו.
חברות הבת

להלן חברות הבת של LATAM:
חברות תעופה להובלת נוסעים:
ארגנטינה LATAM ארגנטינה
ברזיל LATAM ברזיל
צ'ילה LATAM צ'ילה
צ'ילה LATAM אקספרס
קולומביה LATAM קולומביה
אקוודור LATAM אקוודור
פרגוואי LATAM פרגוואי
פרו LATAM פרו
חברות תעופה להובלת מטען:
ברזיל ABSA Cargo Airline
ברזיל TAM Cargo
צ'ילה LAN Cargo
קולומביה LANCO
מקסיקו MasAir
אורוגוואי Air Class
צי המטוסים

|  | LAN | TAM | LATAM | בהזמנה |
| --- | --- | --- | --- | --- |
| איירבוס A319-100 | 25 | 27 | 52 | 3 |
| איירבוס A320-200 | 72 | 83 | 155 | 14 |
| איירבוס A320neo | 42 |  |  |  |
| איירבוס A321-200 | 9 | 29 | 38 | 22 |
| איירבוס A350-900 | 0 | 2 | 2 | 13 |
| איירבוס A350-1000 | 12 |  |  |  |
| בואינג B767-300ER | 24 | 14 | 38 |  |
| בואינג B777-300ER | 0 | 10 | 10 |  |
| בואינג B787-8 | 10 | 0 | 10 | 8 |
| בואינג B787-9 | 8 | 0 | 8 | 7 |
| סך הכול | 148 | 165 | 313 | 121 |
הערות שוליים

↑  Nomiyama, Chizu (6 באוגוסט 2015). "LATAM Airlines merges Chile's LAN, Brazil's TAM into one brand". Reuters. נבדק ב-31 באוגוסט 2015. {{cite news}}:  (עזרה)
↑  "LATAM AIRLINES GROUP BECOMES FIRST AIRLINE GROUP IN THE AMERICAS TO JOIN THE DOW JONES GLOBAL SUSTAINABILITY INDEX". Incargo News. Incargonews.com. 25 בספטמבר 2014. נבדק ב-31 באוגוסט 2015. {{cite news}}:  (עזרה)
↑   גבריאלה דוידוביץ'-ויסברג, כרטיס לדרום אמריקה ב-730 דולר: האם זמן הטיסה יתקצר?, באתר TheMarker‏, 11 באוקטובר 2018
↑  "LAN to buy Colombia's Aires for $32.5 million". ATW Online. 28 באוקטובר 2010. אורכב מ-המקור ב-2012-07-13. נבדק ב-14 באוגוסט 2011. {{cite web}}:  (עזרה)
| תעופה אזרחית  • תעופה • תעופה צבאית |
| --- | --- | --- |
| ארגוניםבין-לאומיים | הארגון הבין-לאומי לתעופה אזרחית • יאט"א |  לוח טיסות יוצאות מטוסי KLM |
| נמל תעופה | טרמינל • עלייה למטוס • שער עלייה למטוס • גשר עלייה למטוס • מדרגות ניידות • טרקלין נייד • קרוסלת מטען • הנחיית כלי טיס על הקרקע • שירותי קרקע למטוס נוסעים • מִנחת |  לוח טיסות יוצאות מטוסי KLM |
| חברת תעופה | חברת דגל • חברה לטיסות חסך • חברה לטיסות שכר • מועדון הנוסע המתמיד • בסיס פעולה מרכזי • רשימת חברות תעופה |  לוח טיסות יוצאות מטוסי KLM |
| ברית חברותתעופה | סטאר אלייאנס • Oneworld • סקייטים • התאחדות חברות התעופה הערביות • קבוצת TUI • ונילה אליינס • LATAM |  לוח טיסות יוצאות מטוסי KLM |
| כרטוס | כרטיס טיסה • כרטיס טיסה אלקטרוני • בידוק ביטחוני • כרטיס עלייה למטוס • עמדה אחודה לבידוק עצמי • כרטיס מסביב לעולם • רישום לטיסה • מחלקת טיסה • שותפות קוד • היטל דלק |  לוח טיסות יוצאות מטוסי KLM |
| מטוס נוסעים | עלייה למטוס • הסעה • צוות אוויר • טייס • טייס אוטומטי • מהנדס טיסה • דייל אוויר • ארוחת טיסה • קופסה שחורה • בידור בטיסה • מושב מטוס • בטיחות בטיסה • רשימת מטוסי נוסעים |  לוח טיסות יוצאות מטוסי KLM |
| בקרה | פיקוח טיסה • אזור בקרה מרחבית • מרחב פיקוח תעופתי • נתיב אווירי • מגדל פיקוח |  לוח טיסות יוצאות מטוסי KLM |
| כללי | תעופה כללית • הסכם שמיים פתוחים |  לוח טיסות יוצאות מטוסי KLM |
| --- | --- |
בקרת זהויות :  VIAF: 612145857946523021293   WorldCat (עם VIAF): 612145857946523021293 
מייסדי חברת התעופה TAM
הטיסה הראשונה של LAN
בואינג 9–787 דרימליינר בבעלות LATAM